Diari Oficial de la Generalitat Valenciana


Sumari del DOGV 9094, del 27-05-2021 (2021/5857)

ACORD de 14 de maig de 2021, del Consell, pel qual s'autoritza una transferència de crèdit del capítol 4 al 7 en el programa 125.10, Administració local i organització territorial del Consell, de la Presidència de la Generalitat, per import d'1.050.000,00 euros, que implica la supressió de dues línies de subvenció de concurrència competitiva (expedient 05.008/21-057).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5857


Data del document
:   14-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de maig de 2021, del Consell, pel qual s'autoritza una transferència de crèdit del capítol 4 al 7 en el programa 125.10, Administració local i organització territorial del Consell, de la Presidència de la Generalitat, per import d'1.050.000,00 euros, que implica la supressió de dues línies de subvenció de concurrència competitiva (expedient 05.008/21-057). [2021/5857]  
En l'annex de subvencions i transferències de capital del programa 125.10, Administració local i organització territorial del Consell, figura la línia de concurrència competitiva S0712, «Ajudes destinades a afavorir l'accés als edificis municipals», amb una dotació inicial de 5.000.000,00 ?. Amb càrrec a l'esmentada línia s'han abonat les actuacions subvencionades derivades de la convocatòria aprovada per la Resolució de 6 de febrer de 2020, de la Presidència de la Generalitat, i que, a conseqüència de l'aplicació del Reial decret 463/2020, de 14 de març, que fa referència a la suspensió de terminis administratius i a l'important retard que això va provocar en la gestió de les ajudes impedint als ajuntaments iniciar els procediments de contractació de les obres, o l'inici de les obres, segons els casos, va resultar necessària l'ampliació del termini màxim de finalització de les actuacions subvencionades i de presentació de la justificació fins al 8 de març de 2021.  
Després de la justificació i el pagament de les ajudes de l'exercici 2020, mitjançant la Resolució de 6 d'abril de 2021, de la Presidència de la Generalitat, i amb càrrec a l'esmentada línia de subvenció, s'han convocat les ajudes per a aquest exercici destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, mitjançant l'eliminació de barreres arquitectòniques, per un import de 2.060.329,70 ?, si bé la convocatòria estableix la possibilitat d'incrementar el crèdit sense necessitat d'una nova convocatòria.  
Presidència de la Generalitat proposa incrementar la dotació de l'esmentada línia S0712 per import d'1.050.000,00 ?, mitjançant la transferència del crèdit disponible en les línies de concurrència competitiva S0696, «Ajudes a municipis amb especials dificultats econòmiques», i S0937, «Foment de la modernització de les administracions locals», de l'annex de transferències i subvencions corrents del programa 125.10, Administració local i organització territorial del Consell, que se suprimeixen atés que no seran executades durant aquest exercici pressupostari.  
A aquest efecte, d'acord amb els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 14 de maig de 2021,  
  
ACORDA  
  
Primer  
Autoritzar una minoració de crèdit en l'aplicació pressupostària 27.51.38.284.55.1 per import d'1.050.000,00 ?, que implica la supressió de les línies de concurrència competitiva S0696 i S0937, d'acord amb el detall següent:  
  
Codi Denominació Dotació anterior Modificació Dotació actual  
S0696 Ajudes a municipis amb especials dificultats econòmiques. 800.000,00 € 800.000,00 0,00  
S0937 Foment de la modernització de les administracions locals. 250.000,00 € 250.000,00 0,00  
  
  
Segon  
Autoritzar un increment de crèdit en l'aplicació pressupostària 00.77.63.065.08.7 per import d'1.050.000,00 ?, que permet l'increment de la línia de concurrència competitiva S0712, d'acord amb el detall següent:  
  
Codi Denominació Dotació anterior Modificació Dotació actual  
S0712 Ajudes destinades a afavorir l'accés als edificis municipals.  
 5.000.000,00 1.050.000,00 6.050.000,00  
  
  
  
València, 14 de maig de 2021  
  
La consellera secretària,  
MÓNICA OLTRA JARQUE